אוניברסיטת אינדונזיה

אוניברסיטת אינדונזיה (באינדונזית: Universitas Indonesia, או בקיצור UI) היא אוניברסיטה ציבורית בערים דפוק שבמערב ג'אווה וג'קרטה שבאינדונזיה. זהו אחד המוסדות האקדמיים הוותיקים והיוקרתיים באינדונזיה ובדרום מזרח אסיה.<ref name="sib-spmb2006"></ref><ref name="jawapos-spmb2004"></ref> <ref></ref> בדירוג האוניברסיטאות העולמי של QS משנת 2019, אוניברסיטת אינדונזיה מדורגת במקום הראשון באינדונזיה, במקום ה-57 באסיה ובמקום ה-292 בעולם.<ref></ref><ref name="topuniversities.com"></ref>

== היסטוריה ==
מתחם בית הספר לרפואה STOVIA במהלך שנות ה-20, המתחם מורכב מבניינים הידועים כיום בתור הפקולטה לרפואה של Universitas Indonesia (למעלה) ובית החולים Cipto Mangunkusumo (במרכז).
המוסד הוקם על ידי השלטון הקולוניאלי ההולנדי ב-1851.כבית ספר להכשרת עוזרים רפואיים. ההכשרה נמשכה שנתיים, והבוגרים הוסמכו להעניק טיפולים רפואיים בסיסיים. בשנים שלאחר מכן ההסמכה הורחבה וההכשרה הוארכה בשנה נוספת. עד 1875 הוארכה תוכנית הלימודים לשבע שנים והבוגרים היו זכאים לתואר דוקטור ברפואה.<ref name="Universitas Indonesia History"></ref>

בתחילת המאה ה-20 הלימודים ארכו כבר תשע שנים והיו שילוב בין לימודי תיכון להשכלה אקדמית. רבים מבוגרי בית הספר מילאו מאוחר יותר תפקידים חשובים בתנועה הלאומית האינדונזית ובפיתוח החינוך הרפואי במדינה. <ref></ref>

בשנת 1924 החליטה הממשלה הקולוניאלית לפתוח אקדמיה להכשרת קצינים ואנשי השירות הציבורי. בשנים שלאחר מכן נפתחה פקולטה למשפטים.

לאחר שקיבלה אינדונזיה עצמאות, הוקם בג'קרטה המכון האינדונזי להשכלה גבוהה (BPTRI) המורכב משלוש פקולטות: רפואה ורוקחות, ספרות ומשפטים. באותה השנה התחילו את לימודיהם כ-90 סטודנטים לרפואה. האוניברסיטה האינדונזית הוקמה ב-1950.

עד 1950, UI הייתה אוניברסיטה מרובת קמפוסים, עם פקולטות בג'קרטה (רפואה, משפטים וספרות), בוגור (אגרונומיה ורפואה וטרינרית), באנדונג (הנדסה, מתמטיקה ומדעי הטבע), סורבאיה (רפואה ורפואת שיניים), ומקאסאר (כלכלה ומשפטים).

ב-1987 הוקם הקמפוס בעיר דפוק. בשנים 2007–2008 עברה האוניברסיטה רפורמה משמעותית. ההכנסות הוכפלו ופורסמו מחקרים רבים יותר.

== מבנה אקדמי ==
=== פקולטות ===
האוניברסיטה מורכבת מ-14 פקולטות ו-2 בתי ספר:<ref></ref>
* הפקולטה למדעי הניהול
* הפקולטה למדעי המחשב
* הפקולטה לרפואת שיניים
* הפקולטה לכלכלה ועסקים
* הפקולטה להנדסה
* הפקולטה למדעי הרוח
* פקולטה למשפטים
* הפקולטה למתמטיקה ומדעי הטבע
* פקולטה לרפואה
* הפקולטה לסיעוד
* פקולטה לרוקחות
* הפקולטה לפסיכולוגיה
* הפקולטה לבריאות הציבור
* הפקולטה למדעי החברה והמדינה
* בית הספר למדעי הסביבה
* בית הספר ללימודים אסטרטגיים וגלובליים
* המחלקה לתוכניות מקצועיות

=== דירוג אקדמי ===
* דירוג QS - מקום 290
* דירוג Times Higher Education - מיקום 801–1000

=== שיתוף פעולה עם אוניברסיטאות בחו"ל ===
* האוניברסיטה חברה ברשת האוניברסיטאות של איגוד מדינות דרום-מזרח אסיה והתאגדות אוניברסיטאות האוקיינוס השקט
* הפקולטה למדעי המדינה משתפת פעולה עם הפקולטה לאמנויות של אוניברסיטת מלבורן באוסטרליה.<ref></ref>
* הפקולטה למדעי הניהול משתפת פעולה עם האוניברסיטה הלאומית של סיאול בנוגע לתארים מתקדמים.<ref></ref>
* האוניברסיטה משתפת פעולה גם עם אוניברסיטת סידני, אוניברסיטת סופיה, אוניברסיטת קיוטו, אוניברסיטת אוסקה, אוניברסיטת ליידן והאוניברסיטה הלאומית של סינגפור.<ref></ref>

== קישורים חיצוניים ==

* 

* [http://www.ui.ac.id/en אתר רשמי]
* [http://www.digilib.ui.ac.id אתר הספרייה]

== הערות שוליים ==

קטגוריה:התאגדות אוניברסיטאות האוקיינוס השקט
קטגוריה:ג'קרטה: מבנים